Мишо Юзмески
Мишо Юзмески () е писател, публицист и фотограф от Северна Македония.

Биография 
Мишо Юзмески е роден в Охрид. Там прекарва по-голямата част от живота. Няколко години живее, пътува и работи в цяла Европа, като най-дълго се задържа в Холандия и Англия.

През 1992 г. участва в създаването и работата на първата частна радиостанция в Охрид. Там работи близо две години като редактор и водещ на предавания в областта на културата. През същата година се среща с фотографа Атанас Талевски. Тяхното познанство преминава в интензивно дългогодишно сътрудничество в областта на фотографското изкуство. Юзмески е главен сътрудник и организатор и помага на Талевски в организацията на многобройни изложби в Европа и САЩ. Опитът от това сътрудничество му служи и за развитие на собствената фотографска кариера.

Освен с фотография, Юзмески се занимава с активно писане и издателска дейност. Пише проза и критика. Автор е на няколко книги проза, както и на публикации от сферата на туризма и културата. Свои произведения е публикувал във вестници и списания в Република Македония, а някои от тях и в чужбина.

Превеждан е на английски, чешки, български и нидерландски. Българският читател е имал възможността да се запознае с творчеството му от страниците на сп. „Ирин Пирин“. Книгата „Премин во маглата“ („Проход в мъглата“) е адаптирана на книжовен български език от ИК „Мелник“.

Книги 

 „Премин во маглата“ – Скопие, 2005 – роман ISBN 9989-9744-5-4;
 на английски: „A Passage through the Fog“ – Охрид, 2009 – ISBN 978-9989-911-01-9;
 на книжовен български: „Проход в мъглата“ – Мелник, 2010 – ISBN 978-954-447-016-6
 „Нека биде светлина“ („Нека бъде светлина“) – Благоевград, 2005 – есета
 „Пофални слова“ („Похвални слова“) – Благоевград, 2006 – есета
 „Елшани – живот меѓу каменот и водата“ („Елшани – живот между камъка и водата“) – Елшани, 2009 – монография
 „Нашиот холандски пријател А. ден Долард“ („Нашият холандски приятел А. ден Долард“) – Охрид, 2012 – монография ISBN 978-9989-911-41-5
 на английски: „Our Dutch friend A. den Doolaard“ – Охрид, 2012 – ISBN 978-9989-911-49-1
 на нидерландски: „Onze Nederlandse vriend A. den Doolaard“ – Охрид, 2013 – ISBN 978-9989-911-56-9
 „Сто години копнеж“ – разкази, (Охрид, 2013) ISBN 978-9989-911-62-0
 „Македонци, А. ден Долард и други Холанѓани“ („Македонци, А. ден Долард и други холандци“) - монография, Охрид, 2016 ISBN 978-9989-911-93-4
 на нидерландски:„Macedoniërs, A. den Doolaard en andere Nederlanders“ - Охрид, 2016 ISBN 978-9989-911-95-8
 „Explore Ohrid“ - пътеводител на английски (Охрид, 2020) - ISBN 978-608-4836-40-7

Изложби 
 Охрид (Република Македония), 2000
 Елшани (Република Македония), 2008 – 2010
 Мелник (Република България), 2008
 Бургас (България), 11 – 27. 05. 2011
 Охрид (Република Македония), 2011
 Охрид (Република Македония), 2012
 Битоля (Република Македония), 2013
 Охрид (Република Македония), 2013
 Прилеп (Република Македония), 2014

Външни препратки 
 Мишо Юзмески на ISSUU
 Мишо Юзмески: „Ангелът от Курбиново“
 Мишо Юзмески: „Приказка без край“

Бележки 

Северномакедонски писатели
Северномакедонски фотографи
Родени в Охрид